Συνελήφθη τελικά το ηγετικό στέλεχος του Ρουβίκωνα για ηθική αυτουργία στη χθεσινή επίθεση στο ΣΕΒ ενώ ερευνάται και το ενδεχόμενο να σχηματιστεί δικογραφία σε βάρος του και για προτροπή σε παράνομες ενέργειες, καθώς με ανάρτησή του στην προσωπική του ιστοσελίδα υποστήριζε ότι ο Ρουβίκωνας είχε έτοιμες ενέργειες σε τουριστικά σημεία.

Πάντως, είναι αξιοσημείωτο το γεγονός ότι το ηγετικό στέλεχος του Ρουβίκωνα δεν είχε προφυλακιστεί και του είχαν επιβληθεί περιοριστικοί όροι μετά την επίθεση με μπογιές στη Βουλή και ο δικαστικός λειτουργός στον οποίο θα παρουσιαστεί αύριο, θα πρέπει να αποφασίσει αν οι νέες κατηγορίες συνιστούν παραβίαση των περιοριστικών όρων.

Στο μεταξύ, ποινική δίωξη σε βαθμό πλημμελήματος για το αδίκημα της φθοράς ξένης ιδιοκτησίας άσκησε ο εισαγγελέας κατά των δύο μελών του Ρουβίκωνα που συνελήφθησαν για τη ρίψη μπογιάς στα γραφεία του Συνδέσμου Ελλήνων Βιομηχάνων. Οι δύο κατηγορούμενοι παραπέμφθηκαν για να δικαστούν στο Αυτόφωρο.